આ વાત થઈ એનપીએની… દુનિયામાં ભારતની બેંકોની વધતી જતી એનપીએ દેશ માટે ચિંતાજનક ગણાવી છે, તેની સાથે ખેડૂતોના દેવાની માફી… બેંકો પણ એનપીએથી માંડીને ખેડૂતોના દેવા માફીનો બોજો… બેંકો કેટલી મજબૂત છે, તે ભાર કે બોજો સહન કરવા માટે. પણ બેંકોમાં આટલી મોટી એનપીએ કેમ ઉભી થઈ છે તે તપાસ થવી જ જોઈએ. સામાન્ય વ્યક્તિ બેંકમાં લોન લેવા જાય છે, ત્યારે બેંકો તરફથી કેટલા બધા ડોક્યુમેન્ટ લેવામાં આવે છે, તમામ પેપર સબમીટ થાય અને તેની ખરાઈ થયા પછી જ લોન અપાય છે. હાઉસીંગ લોન જેણે લીધી હશે તે બધાને અનુભવ હશે જ. એક લોન માટે બેંકના કેટલા ઘક્કા ખાવા પડે છે. તો પછી બેંકોએ આ 70 કંપનીઓને લોન કયા બેઝ પર આપી, તેની તપાસ આરબીઆઈએ કરીને જવાબદારો સામે પગલાં લેવા જ જોઈએ. બેંક મેનેજમેન્ટ કેમ આંખ આડા કાન કરી રહ્યું છે. વિજય માલ્યા, નીરવ મોદી, મેહુલ ચોકસી લોન ચૂકવ્યા વગર વિદેશમાં ભાગી ગયા છે, તેમની પાસેથી વસૂલાત કરવા માટે કાયદાકીય કાર્યવાહી કરાઈ રહી છે. હાલ તેમનું પ્રત્યાર્પણ વિદેશી કોર્ટ કરે છે કે નહીં તેના પર વસૂલાત નિર્ભર બનશે, અને કસૂરવારને જેલની સજા.